**Sykloni Idai** oli maaliskuussa 2019 etenkin Intian valtameren lounaisosissa Mosambikin kanaalissa sekä Malawissa, Mosambikissa ja Zimbabwessa vaikuttanut kategorian kolme sykloni. Sen ja pyörremyrskyä edeltäneen trooppisen matalapaineen ja myrskyä seuranneen matalapaineen synnyttämien ukkossateiden, äkkitulvien, merenpinnan nousun ja tuulien vaikutuksesta arviosta riippuen yli 840-950 ihmistä on kuollut. Uhreista 534 on löydetty Mosambikissa, 259 (tai 185) Zimbabwessa, 60 Malawissa, ja kolme Madagaskarilla. Esimerkiksi Bloomberg uutisoi 2. huhtikuuta jo yli 930 ihmisen kuolleen seudulla tulvien seurauksena, muttei eritellyt lukuaan maakohtaisesti.

Matalapaine vaikutti tai vaikuttaa yhä lähes 3,0 miljoonan ihmisen elämään. Ainakin miljoona lasta on kiireellisen avun tarpeessa. Aineelliset vahingot ovat mittavat; yhteiskunnan perusrakenteita tuhoutui ainakin miljardin dollarin arvosta. Mosambikissa maan ympäristöministeri luonnehti sykloni Idaita maan kaikkien aikojen tuhoisimmaksi luonnonkatastrofiksi. Maanantaina 18. maaliskuuta Mosambikin presidentti Filipe Nyusi piti mahdollisena, että kuolonuhrien määrä saattaa nousta Mosambikissa tuhanteen. Zimbabwessa kuolonuhrien määrän arvioitiin voivan nousta 300:aan. Erityisesti Mosambikissa uhreja uskottiin löytyvän lisää tulvien laskeuduttua. Maaliskuun 19. päivänä YK arvioi, että sykloni Idai saattaisi kohota eteläisen pallonpuoliskon kaikkien aikojen tuhoisimmaksi säähän liittyväksi katastrofiksi. 23. maaliskuuta uutisoitiin vakavien sairauksien esiintymisistä: yksittäisiä kolerapotilaita ja lisääntyviä malariatapauksia oli tavattu ainakin Beirasta, sekä lavantautia Sussundengan piirin Domben kaupungista. 2. huhtikuuta raportoitiin jo 1 400 koleraan sairastuneesta ja kahdesta koleraan kuolleesta. Kolerarokotteita on saatu Beiran seudulle ja rokotukset on aloitettu.

YK:n alainen Maailman ruokaohjelma (WFP) vertasi Mosambikin hätätilaa sodista kärsivien Jemenin, Etelä-Sudanin ja Syyrian tilanteeseen. WFP varautuu – vaikkei vielä ollut saanut kuin kaksi prosenttia kriisin rahoitustarpeestaan – ruokkimaan 1,7 miljoonaa ihmistä Mosambikissa seuraavien kuukausien ajan.

Taustaa
-------

Sykloni Idan tavoin Intian valtameren lounaisosassa, Mosambikin ja Madagaskarin välissä sijaitsevassa Mosambikin kanaalissa kehittyviä pyörremyrskyjä on tarkasteltu tilastollisesti vuonna 2014 julkaistussa tiedeartikkelissa. Vuosina 1948–2010 tällä merialueella kehittyi yhteensä 94 trooppista matalapainetta tai pyörremyrskyä, joista joka toinen rantautui. Tämän lisäksi Afrikan mantereen kaakkoisosiin iskeytyy Madagaskarin itäpuolella alkunsa saaneita trooppisia sykloneja. Idain kaltaiset voimakkaat ja pitkään maa-alueelle tuhoja aiheuttavat trooppiset pyörremyrskyt ovat seudulla verraten harvinaisia. Vertailukohtana Mosambikissa on usein viikkoja kestänyt helmi-maaliskuun 2000 tulva, jonka vaikutuksia lisäsi jo tulvivaan maahan helmikuun 2000 lopulla Madagaskarin ylitse idästä saapunut trooppinen sykloni Eline. Tuolloin kuolonuhrien määräksi arvioitiin 700–800. Toinen vertailukohta Intian valtameren lounaisosista on *Mauritiuksen hirmumyrsky 1892*, joka surmasi ainakin 1 200 ihmistä. Pohjoiselta pallonpuoliskolla esiintyy säännöllisesti voimakkaampiakin hirmumyrskyjä, jotka ovat toisinaan aiheuttaneet edellisiä suurempia uhrilukuja ja tehneet laajaa tuhoa.

Trooppinen myrsky 11
--------------------

Mosambikin rannikon edustalla Mosambikin kanaalissa kehittyi 4. maaliskuuta 2019 aamupuolella trooppinen matalapaine. Intian valtameren lounaisosien trooppisia hirmumyrskyjä seuraava aluekeskus (Regional Specian Meteorological Center, RSMC) eli Ranskan sääpalvelun Météo-Francen Réunionin toimipiste (MFR) antoi sille tällöin koodinimen *Trooppinen matalapaine 11* (TD 11), ja ennusti sen siirtyvän länteen mantereelle (Mosambikiin). Voimakasta konvektiota ja runsasta sadetta muodostaneen matalapaineen keskuksen ilmanpaine oli tuolloin analyysin mukaan 1003 hPa ja tuulennopeuden 10 minuutin keskiarvo enimmillään 15 m/s.

Pian maalle saapumisensa jälkeen matalapaineen keskus muutti kulkusuuntaansa pohjoiseen, mutta kääntyi Malawin ja Mosambikin rajaseudulla jälleen, ja jatkoi sitten itään takaisin kohti Mosambikin kanaalia. Matalapaine pysyi trooppisena matalapaineena koko useita vuorokausia kestäneen maa-alueen ylikulkunsa ajan. Maaliskuun 8. ja 9. päivien välisenä yönä Yhdysvaltain laivaston ja ilmavoimien Hawajilla toimiva trooppisten hirmumyrskyjen varoituskeskus JTWC (Joint Typhoon Warning Center) antoi – osin Euroopan avaruusjärjestö ESA:n MetOp-B -satelliitin havaintoihin pohjautuen – varoituksen trooppisen syklonin muodostumisesta seuraavan vuorokauden aikana, sillä matalapaine siirtyisi tuolloin myrskykehitykselle otolliselle seudulle Mosambikin kanaaliin, jossa ilmakehän alaosien tuuliväänne oli heikkoa ja meriveden pintalämpötila 30-31 Celsius-astetta. Aamulla 9. maaliskuuta myös MFR toi trooppisen matalapaineen 11 varoituksessaan esille ennustetun nopean kehityksen trooppiseksi sykloniksi. Tässä vaiheessa matalapaineen keskuksen ilmanpaine oli 1000 hPa ja suurin tuulennopeus (10 min) 15 m/s.

### Alkuvaiheen vaikutuksia

Trooppisen matalapaineen 11 ja sykloni Idain jälkeinen tulvatilanne Mosambikin ja Malawin rajaseudulla keskiviikkona 20. maaliskuuta 2019 Euroopan avaruusjärjestön Copernicus Sentinel-1 -satelliitin näkemänä. Tulvivat alueet on koodattu punaisella värillä.
Ainakin 66 ihmistä kuoli Mosambikissa, 59 Malawissa ja kolme Madagaskarissa runsaiden sateiden, äkkitulvien ja tulvivien jokien seurauksena.

#### Malawissa

Tulvaevakkoja 12. maaliskuuta 2019 Nsanjen piirikunnan Bangulan evakuointikeskuksessa.
Malawissa julistettiin useiden päivien rankkasateiden seurauksena kansallinen hätätila 8. maaliskuuta 2019. Sateita ja tulvia tuonut trooppinen matalapaine vaikutti erityisesti Malawin Eteläisen alueen piirikuntiin. Kaikkiaan 15 piirikuntaa joutui merkittävien tuhojen piiriin ja sääolot vaikuttivat ratkaisevasti yhteensä runsaan 868 000 ihmisen elämään. Heistä lähes 87 000 asui tulvien seurauksena kotinsa ulkopuolella tilapäisillä leireillä. Kuolonuhreja oli 60 ja kateissa oli (23. maaliskuuta 2019 tilanteen mukaan) kolme ihmistä. Laajoja tulva-alueita oli yhä erityisesti Phalomben, Chikwawan ja Nsanjen piirikunnissa. Tulvat keskittyivät erityisesti Njassajärven valumajoen eli Shirejoen ja Chilwajärven läheisyyteen. Malawin hallitus suunnittelee maaliskuun 2019 ja vuoden 2015 tulvien johdosta siirtävänsä tulvaherkillä alavilla alueilla sijaitsevia kyläyhteisöjä ylemmille maa-alueille.

#### Mosambikissa

Tulvien peittämiä rakennuksia Mosambikin Tetessä 9. maaliskuuta 2019.
Mosambikissa trooppinen matalapaine vaikutti merkittävästi arviolta 141 000 ihmisen elämään, joista yli 17 100 ihmistä joutui tulvien vuoksi pois kotoaan erityisesti Zambezian ja Teten maakunnissa. Viljelykset vahingoittuivat laajoilla alueilla.

Voimistuminen sykloni Idaiksi ja heikkeneminen
----------------------------------------------

Maaliskuun 10. päivän aamuyöllä (00 UTC), kun matalapaineen konvektioliike oli voimistunut ja järjestäytynyt nauhamaisia rakenteita sisältäväksi, Météo-France Réunion (MFR) nosti matalapaineen luokituksen kohtalaiseksi trooppiseksi myrskyksi ja nimesi sen Idaiksi. Seurasi matalapaineen nopea voimistuminen, mistä syystä MFR luokitteli Idain samana iltana (18 UTC) trooppiseksi sykloniksi. JTWC luokitteli sen samoihin aikoihin hirmumyrskyjen voimakkuusasteikolla kategorian 1 hurrikaaniksi. Idain kulkunopeutta hidastivat nyt subtrooppisen korkeapaineen selänteen voimistuminen Idain lounaispuolella ja tropiikin konvergenssivyöhykkeen (ITCZ) heikkeneminen pohjoisempana. 11. maaliskuuta noin kello 12 UTC Idain tuulennopeus (10 min.) oli suurimmillaan noin 49 m/s (175 km/h). MFR raportoi, että infrapunakuvissa pyörremyrskyn silmä erottui syklonin rakenteessa. JTWC arvioi 1-minuutin tuulennopeudeksi 54 m/s (195 km/h), mikä vastasi viisiluokkaisella Saffirin–Simpsonin hurrikaaniasteikolla luokkaa 3.

Idai alkoi heiketä pyörremyrskyn silmää ympäröivän reunamuodostelman uudistumisen seurauksena ja kuivan ilman sekoittumisen johdosta. Sen kulkusuunta kääntyi subtrooppisen korkean selänteen johdosta lounaaseen. Maaliskuun 12. päivän aamuna (06 UTC) tuulennopeus oli heikentynyt 36 m/s:iin (70 kt). Seuraavana päivänä trooppisen pyörremyrskyn voimakkuus muuttui vain vähän; sykloni alkoi siirtyä länteen. Maaliskuun 13. päivän iltaan mennessä (18 UTC) syklonin rakenne oli kehittynyt rengasmaiseksi ja sille oli muodostunut suuri silmä. Kuusi tuntia myöhemmin (14. maaliskuuta kello 00 UTC) sykloni saavutti suurimman intensiteettinsä: tuulennopeus oli 54 m/s (195 km/h) ja matalapaineen keskellä ilmanpaine oli 940 hPa. JTWC raportoi 1-minuutin tuulennopeudeksi tässä vaiheessa 57 m/s (205 km/h). Koska Mosambikin rannikkoa lähestyäessään sykloni Idai kulkeutui viileämmän meriveden pintalämpötilan alueelle ja kohtasi pystysuuntaista tuulenväännettä, sen voimakkuus alkoi heiketä.  Idai rantautui MFR:n mukaan Beiran kaupungin läheisyydessä 15. maaliskuuta kello 00 UTC mennessä. Tällöin 10-minuutin tuulennopeus oli avoimen veden päällä 46 m/s (90 kt, 28 kilometrin säteellä keskustasta) ja myrskykeskuksen ilmanpaine 960 hPa, toisen lähteen mukaan 49 m/s (177 km/h). Rantautuessaan Idai oli siten kategorian 2 hirmumyrsky.

Rantauduttuaan Idain tuulet heikkenivät nopeasti. Météo-France Réunion totesi perjantaina 15. maaliskuuta aamulla (06 UTC) että Idai oli heikentynyt syvemmälle sisämaahan suuntaavaksi maanpäälliseksi matalapaineeksi, johon yhä liittyi kovia tuulia. Kuusi tuntia myöhemmin MFR antoi viimeisen varoituksensa Idaista ja totesi, että matalapaineen kiertoliike jatkuisi vielä usean päivän ajan ja suuria sademääriä saataisiin seudulla tänä aikana. Sunnuntaina 17 maaliskuuta MFR jatkoi, että Idaista on jäljellä ainoastaan laaja myötäpäiväinen kiertoliike itäisen Zimbabwen yllä, mutta ukkossateet vaikuttavat ja ennusteen mukaan jatkuisivat yhä niin itäisessä Zimbabwessa kuin Mosambikissakin ainakin keskiviikkoon 20. maaliskuuta saakka.

### Vaikutuksia

Sykloni Idain jälkeinen tulvatilanne Beiran satamakaupungin läheisyydessä Mosambikin Sofalan maakunnassa tiistaina 19. maaliskuuta 2019 Euroopan avaruusjärjestön Copernicus Sentinel-1 -satelliitin näkemänä. Tulvivat alueet on koodattu punaisella värillä. Esimerkiksi Beiran lounaispuolinen Buzin piiri näkyy olevan suurelta osaltaan tulvien peitossa.
#### Mosambikissa

Mosambikin rannikolla, erityisesti Sofalan maakunnassa tuhoa aiheutti myrskytuulen ja rankkasateen nostattamien tulvien ohella hirmumyrskyn nostattama merenpinta. Esimerkiksi Beiran lentokenttä sijaitsee noin kahdeksan metriä merenpinnan yläpuolella ja pääosa kaupungista satamineen on tätä matalammalla. Euroopan unionin hätäapua koordinoivan keskuksen (Emergency Response Coordination Centre, ERCC) esittämän laskelman mukaan sykloni Idain nostattaman myrskyvuoksen korkeus oli Beiran seudulla 4,4 metriä (14. maaliskuuta kello 22 UTC). Myrskyyn liittyi rannikolla noin seitsenmetrisiä aaltoja. Vuoden 2017 väestönlaskennassa yli 530 000 asukkaan Beiran kaupunki lähiseutuineen joutui suurelta osin mereltä tulleen myrskyvuoksen ja rankkasateiden aiheuttamien tulvien kastelemaksi. Jokien myös yläjuoksulta tuomat tulvavedet muodostivat laajoja tulvajärviä. Enemmistöltä seudun väestöstä katosivat sähköt ja monet tieyhteydet vaurioutuivat. Rakennuksia vaurioitui myös Mosambikin keskiosissa yli 300 kilometrin päässä Beirasta. Beirassa satoi yli 200 mm, mutta suurimmat sademäärät – yli 600 mm – mitattiin tässä vaiheessa lähellä Mosambikin 5. suurinta kaupunkia Chimoioa. Beiran ja sen lähistön rakennuskannasta 90 prosentin arvioitiin tuhoutuneen tai vaurioituneen ja Punaisen Ristin ja Punaisen Puolikuun kansainvälinen liike luonnehti tuhoja massiivisiksi ja hirvittäviksi.

Torstaihin 28. maaliskuuta mennessä Mosambikissa oli vahvistettu 534 ihmisen kuoleminen. Myrskyn kerrottiin vaikuttaneen merkittävästi ainakin 1,85 miljoonan ihmisen elämään ja heidän olevan avun tarpeessa; 110 000 asui leireillä Mosambikissa. Ainakin 33 600 rakennusta oli vahingoittunut tai tuhoutunut ja sato oli pilalla 5 000 neliökilometrin laajuudelta. Mosambikin presidentti Filipe Nyusi arvioi 18. maaliskuuta, että kuolonuhrien lukumäärä saattaa nousta maassa tuhanteen, ja sittemmin on todettu, että luku voi nousta tämän ylikin. Monia kuolleita uskotaan Mosambikissa löytyvän tulvavesien poistuessa.  Osasyynä tulvien aiheuttamiin tuhoihin pidettiin metsien laajamittaista hakkaamista ja viljelysten sijoittumista aivan jokien äärelle. Jos viljelykset olisivat 50–100 metriä kauempana ja niillä olisi aurinkokäyttöinen kastelupumppu, riski olisi pienempi.  Yli 310 000 asukkaan Nhamatandan piiri on 20. maaliskuuta julkaistujen satelliittikuvien mukaan yksi hyvin laajojen tulvien kohteeksi joutuneista piirikunnista.

Maantieyhteyksien katkeaminen tai vaurioituminen vaikeutti avustuskuljetuksia merkittävästi. Maaliskuun 24. päivästä lähtien valtatieyhteys Beirasta pääkaupunki Maputoon saatiin jälleen käyttöön, ja rautatiyhteys Teten maakuntaan toimi. Silti monet maan- ja rautatieosuudet olivat edelleen poikki, eikä kaikille paikkakunnille ollut vielä tieyhteyttä. Vielä päiviä myrskyn rantautumisen jälkeen sisämaasta rannikolle laskevat Púnguè- ja Búzi-joet tulvivat yli äyräittensä.

Puhtaan veden, hygienian ja suojattujen asuntojen puute on alkanut näkyä myös vakavien sairauksien esiintymisessä ja epidemiariskin kasvuna. Lauantaina 23. maaliskuuta uutisoitiin, että ainakin Beirasta oli tavattu joitain koleratapauksia ja malariaan sairastuneiden määrä oli kasvanut. Noin 280 kilometriä lännempää Manican maakunnan Sussundengan piirin Domben kaupungista oli raportoitu neljä lavantautipotilasta.

#### Zimbabwessa

Zimbabwessa matalapaine toi voimakkaita sateita maan itäoisiin ja aiheutti ihmisuhreja ja tuhoa erityisesti Mozambikiin rajoittuvissa Manicalandin ja Masvingon maakunnissa. Suurimmat sademäärät – jopa 200–400 millimetriä – saatiin 18. maaliskuuta mennessä Manicalandin maakunnan Chimanimanin piirissä. Sateiden seurauksena esiintyi laajoja tuhoja ja äkkitulvia Chimanimanin ja Chipingen piireissä. YK:n mukaan ainakin 259 ihmisen (maan hallituksen mukaan 185 ihmisen) raportoitiin kuolleen. Noin 330 ihmistä oli kateissa 25. maaliskuuta. Aiemmin uutisoitiin, että uhreista 120 oli ajautunut tulvien mukana naapurimaahan Mosambikiin, missä paikalliset ihmiset olivat haudanneet uhrit. Sateiden aikana moni joki pursui runsaiden sateiden seurauksena yli äyräittensä mikä tuhosi tai pyyhki pois kokonaisia kyläyhteisöjä. Siltojen rikkoutuminen vei useiden säilyneiden kylien kulkuyhteydet; Chimanimanin piirissä jopa 95 prosenttia maantiesilloista ja tieyhteyksistä tuhoutui. Tuhojen vuoksi noin 18 000 perhettä (ruokakuntaa) eli noin 90 000 ihmistä on hätämajoituksen tarpeessa. Myrsky vaikutti ainakin 250 000 ihmisen elämään merkittävästi. Koska myös viestintäyhteydet ovat monin paikoin rikki, lukuisat toisilleen läheiset ihmiset etsivät toisiaan. ICRC on perustanut näitä ihmisiä varten verkkosivuston, jonka kautta kadonneet voivat etsiä läheisiään. Sivustolle odotetaan satoja ihmisiä Zimbabwesta ja Mosambikista, kunhan puhelin- ja internetyhteydet saadaan palautettua monille tuhoja kärsineille paikkakunnille.

Kuvia
-----

* Syklonin kehitysvaiheita: Trooppinen matalapaine 11R 4.3.2018 kello 11.30 UTC rantautumassa Mosambikiin.Syklonin kehitysvaiheita: Trooppinen matalapaine 11R 4.3.2018 kello 11.30 UTC rantautumassa Mosambikiin.
* Idai-nimen saanut trooppinen myrsky sunnuntaina 10.3.2019 kello 7.35 UTC.Idai-nimen saanut trooppinen myrsky sunnuntaina 10.3.2019 kello 7.35 UTC.
* Sykloni Idai keskiviikkona 13.3.2019 kello 10.52 UTC.Sykloni Idai keskiviikkona 13.3.2019 kello 10.52 UTC.
* Sykloni Idai torstaina 14.3.2019 kello 11.35 UTC. Pyörremyrskyn keskus rantautui alle 12 tuntia myöhemmin.Sykloni Idai torstaina 14.3.2019 kello 11.35 UTC. Pyörremyrskyn keskus rantautui alle 12 tuntia myöhemmin.
* Sykloni Idai perjantaina 15.3.2019 kello 07.50 UTC.Sykloni Idai perjantaina 15.3.2019 kello 07.50 UTC.
* Idain jälkeistä matalapainetta sadealueineen lauantaina 16.3.2019 kello 11.20 UTC.Idain jälkeistä matalapainetta sadealueineen lauantaina 16.3.2019 kello 11.20 UTC.

Katso myös
----------

* Trooppinen hirmumyrsky
* Luettelo merkittävistä trooppisista hirmumyrskyistä
* Mosambikin kansallinen ilmatieteen laitos (INAM)

Lähteet
-------

1. 1 2  Mass graves for Mozambique cyclone victims, death toll at 534  28.3.2019. africanews.com. Viitattu 29.3.2019. (englanniksi)
2. 1 2 3 4 5 6 7 8 9 10  Factbox: Cyclone Idai's death toll rises to 713, hundreds of thousands displaced  27.3.2019. Reuters, reuters.com. Viitattu 28.3.2019. (englanniksi)
3. 1 2  "Lives shattered": Cyclone death toll tops 500 in southern Africa; hundreds more still missing  21.3.2019. CBS News, cbsnews.com. Viitattu 22.3.2019. (englanniksi)
4. 1 2  Mozambique says death toll rises to 446 after cyclone  24.3.2019. Reuters, reuters.com. Viitattu 24.3.2019. (englanniksi)
5. 1 2 3 4 5  Malawi: Floods - Situation Report No. 2 (as of 23 March 2019) (pdf)  23.3.2019. Government of Malawi, UN Resident Coordinator for Malawi via Reliefweb, reliefweb.int. Viitattu 25.3.2019. (englanniksi)
6. 1 2 3 4 5  Tropical Cyclone IDAI Impact Overview - Emergency Response Coordination Centre (ERCC) – DG ECHO Daily Map  18.3.2019. Emergency Response Coordination Centre (ERCC) via Reliefweb, reliefweb.int. Viitattu 18.3.2019. (englanniksi)
7. ↑  Matthew Hill & Borges Nhamire: Mozambique Cholera Cases Top 1,000 in Wake of Cyclone Idai  1.4.2019 (updated 2.4.2019). bloomberg.com. Viitattu 3.4.2019. (englanniksi)
8. 1 2 3 4  Emma Rumney, Stephen Eisenhammer: Destructive Cyclone Idai rings 'alarm bell' on climate change: U.N. chief  26.3.2019. Reuters, reuters.com. Viitattu 28.3.2019. (englanniksi)
9. 1 2 3  Beira city '90 percent destroyed' by Cyclone Idai, hundreds dead  18.3.2019. Al Jazeera, aljazeera.com. Viitattu 18.3.2019. (englanniksi)
10. ↑  Ineke Mules: Cyclone Idai wreaks havoc across southeastern Africa  20.3.2019. Deutsche Welle, dw.com. Viitattu 20.3.2019. (englanniksi)
11. ↑  Minna Kurki: Ihmisiä yhä jumissa katoilla ja puissa – YK: sykloni saattaa olla eteläisen pallonpuoliskon historian pahin sään aiheuttama katastrofi  19.3.2019. Yleisradio, yle.fi. Viitattu 20.3.2019. (englanniksi)
12. 1 2  Cyclone-hit Mozambique: cases of cholera, malaria, typhoid  23.3.2019. Al Jazeera, aljazeera.com. Viitattu 23.3.2019. (englanniksi)
13. ↑  Tsvangirayi Mukwazhi, Associated Press: Arkistoitu kopioMozambique cholera cases now above 1,400; vaccines arrive  2.4.2019. westport-news.com.  Arkistoitu 3.4.2019. Viitattu 3.4.2019. (englanniksi)
14. 1 2  Corene J. Matyas: Tropical cyclone formation and motion in the Mozambique Channel (DOI *Internat. J. of Climatology, 35 (3):375-390*.  7.4.2014. Royal Meteorological Society. Viitattu 20.3.2019. (englanniksi)[vanhentunut linkki]
15. ↑  Saison Cyclonique Sud-Ouest de l'océan Indien 1999/2000 -- Cyclone Season South-West Indian Ocean 1999/2000 (pdf, 56 MB!)  2000. Centre des Cyclones Tropicaux de la Réunion, meteo.fr. Viitattu 20.3.2019. (ranskaksi)(englanniksi)
16. ↑  Arkistoitu kopioFloods take a serious economic toll (part of Mozambique: Country in Focus) *Africa Recovery, 14 (3): 13*.  0ct. 2000. un.org (arkistoitu).  Arkistoitu 11.1.2007. Viitattu 20.3.2019. (englanniksi)
17. ↑  Kaijaleena Runsten: Arkistoitu kopioTulvat ajoivat 200 000 mosambikilaista evakkoon. Politiikka ja talous  24.2.2013. maaseuduntulevaisuus.fi.  Arkistoitu 5.9.2014. Viitattu 20.3.2019.
18. 1 2  Jeff Masters: Africa’s Hurricane Katrina: Tropical Cyclone Idai Causes an Extreme Catastrophe (artikkeli käyttää keskeisenä lähteenään englanninkielistä wikipediaa, josta syystä olen varmistanut siellä voimakkaimmaksi raportoidun Mauritiuksen vuoden 1892 hirmumyrskyn artikkelin lähteitä)  20.3.2019. wunderground.com. Viitattu 23.3.2019. (englanniksi)
19. ↑  The Mauritius Cyclone. Thousands of dead and dying. Port Louis in ruins. (s. 6) *The Brisbane Courier*.  7.6.1892. Australian kansalliskirjasto, nla.gov.au. Viitattu 23.3.2019. (englanniksi)
20. ↑  Allister Macmillan (toim.): Cyclone of April 29th, 1892 (s. 61-?; ISBN 9788120615083) *Mauritius Illustrated: Historical and Descriptive, Commercial and Industrial Facts, Figures, & Resources*.  2000. Asian Educational Services; (ote) via Google Books, books.google.com. Viitattu 23.3.2019. (englanniksi)
21. ↑  Arkistoitu kopioTropical Cyclone Forecast Warning: Tropical Depression 11 (pdf)  4.3.2019. RSMC, Tropical Warning Center, La Reunion; meteo.fr.  Arkistoitu 13.3.2019. Viitattu 18.3.2019. (englanniksi)
22. ↑  Tropical Cyclone Forecast Warning: Tropical Depression 11 (no 1)  8.3.2019. Joint Typhoon Warning Center via JMA (Japanin ilmatieteen laitos), jma.go.jp. Viitattu 18.3.2019. (englanniksi)
23. ↑  Tropical Cyclone Forecast Warning: Tropical Depression 11 (no 3) (pdf)  9.3.2019. RSMC, Tropical Warning Center, La Reunion; meteo.fr. Viitattu 18.3.2019. (englanniksi)
24. ↑  Malawi floods leave thousands homeless in a makeshift camps (sis. video)  15.3.2019. Africa News, africanews.com. Viitattu 25.3.2019. (englanniksi)
25. ↑  Farai Mutsaka & Andrew Meldruma, The Associated Press: Cyclone Idai’s Death Toll Raised Into the Hundreds in Southern Africa  19.3.2019. bloomberg.com. Viitattu 20.3.2019. (englanniksi)
26. ↑  Lameck Masina: Malawi Floods Kill More Than 50, Displace 200,000 (sis. video)  15.3.2019. Voice of America, voanews.com. Viitattu 25.3.2019. (englanniksi)
27. ↑  Floods kill 126 people in SA, Malawi, Mozambique  14.3.2019. Zimbabwe Broadcasting Corporation, zbc.co.zw. Viitattu 18.3.2019. (englanniksi)[vanhentunut linkki]
28. ↑  Southern Africa: Cyclone Idai Snapshot (as of 14 March 2019)  14.3.2019. UN Office for the Coordination of Humanitarian Affairs (UN OCHA) via Reliefweb, reliefweb.int. Viitattu 18.3.2019. (englanniksi)
29. ↑  Tropical Cyclone Forecast Warning: Tropical Depression 11 (Idai) (no 15) (pdf)  12.3.2019. RSMC, Tropical Warning Center, La Reunion; meteo.fr. Viitattu 18.3.2019. (englanniksi)
30. ↑  Arkistoitu kopioTropical Cyclone Forecast Warning: "Intense Tropical Cyclone 11 (Idai) (no 26) (pdf)  15.3.2019. RSMC, Tropical Warning Center, La Reunion; meteo.fr.  Arkistoitu 15.3.2019. Viitattu 18.3.2019. (englanniksi)
31. ↑  Cyclone Idai: Mozambique city of Beira hit by storm  15.3.2019. BBC, bbc.co.uk. Viitattu 18.3.2019. (englanniksi)
32. ↑  Bulletin for cyclonic activity and significant tropical weather in the Southwest Indian Ocean (pdf)  17.3.2019. RSMC, Tropical Warning Center, La Reunion; meteo.fr. Viitattu 18.3.2019. (englanniksi)
33. ↑  Mozambique's Beira takes a direct hit from cyclone Idai  15.3.2019. Al Jazeera, aljazeera.com. Viitattu 18.3.2019. (englanniksi)
34. ↑  Järjestö: Hirmumyrsky tuhosi rannikkokaupungin Mosambikissa lähes kokonaan  18.3.2019. Yleisradio, yle.fi. Viitattu 18.3.2019.
35. ↑  Cyclone Idai: Death toll rises in Zimbabwe and Mozambique  18.3.2019. Deutsche Welle, dw.com. Viitattu 18.3.2019. (englanniksi)
36. ↑  Cyclone Idai: Devastation in Mozambique and Zimbabwe  18.3.2019. BBC, bbc.co.uk. Viitattu 18.3.2019. (englanniksi)
37. 1 2  Cara Anna: Cyclone death toll above 750; fighting disease new challenge  24.3.2019. AP, apnews.com. Viitattu 26.3.2019. (englanniksi)
38. ↑  Cyclone Idai: Mozambique president says 1,000 may have died  18.3.2019. BBC, bbc.com. Viitattu 18.3.2019. (englanniksi)
39. ↑  Tropical Cyclone Idai - Mar 2019 (avustustoiminnan päivittyvä teemasivusto)  18.3.2019. Reliefweb, reliefweb.int. Viitattu 18.3.2019. (englanniksi)
40. ↑  Cyclone Idai: 'We saw 200 bodies by the roadside'  22.3.2019. BBC, bbc.com. Viitattu 22.3.2019. (englanniksi)
41. ↑  Päivi Kerola: Kartta näyttää, mistä Mosambikin tulvakatastrofissa on kyse – Ylen toimittaja Beirasta: Vesi on laskussa, mutta toivo hiipuu  21.3.2019. Yleisradio, yle.fi. Viitattu 22.3.2019.
42. ↑  Mozambique Access Constraints as of 20 March 2019 (pdf)  20.3.2019 (aiempi versio 18.3.2019). Maailman ruokaohjelma (WFP) via Reliefweb, reliefweb.int. Viitattu 20.3.2019, päivitetty 21.3.2019. (englanniksi)
43. ↑  Situation Update, 25 March 2019. Mozambique: Tropical Cyclone Idai (pdf)  25.3.2019. Logistics Cluster / Maailman ruokaohjelma via Reliefweb, reliefweb.int. Viitattu 25.3.2019. (englanniksi)
44. ↑  Zimbabwe: Floods. Flash Update No. 2  18.3.2019. UN Office for the Coordination of Humanitarian Affairs (UN OCHA) via Reliefweb, reliefweb.int. Viitattu 19.3.2019. (englanniksi)
45. 1 2 3  Zimbabwe: Floods Situation Report No. 1, As of 27 March 2019 (myös pdf)  27.3.2019. UN OCHA via Reliefweb, reliefweb.int. Viitattu 29.3.2019. (englanniksi)
46. ↑  Cyclone Idai: Mozambique to start cholera vaccination campaign  28.3.2019. africanews.com. Viitattu 29.3.2019. (englanniksi)
47. ↑  Darryl Coote: Zimbabwe death toll climbs to 70 in wake of Cyclone Idai  17.3.2019. UPI, upi.com. Viitattu 19.3.2019. (englanniksi)
48. ↑  WATCH: Aerial footage of deadly 'inland ocean' in Mozambique after crippling cyclone Idai  20.3.2019. News24, news24.com. Viitattu 21.3.2019. (englanniksi)

Aiheesta muualla
----------------

* Kuvia tai muita tiedostoja aiheesta **Sykloni Idai** Wikimedia Commonsissa

* Yle Areena: Hirmumyrsky Idai iski Mosambikiin (20 sekunnin satelliittikuvaanimaatio ajalta ke 13.3.-la 16.3.2019) (yle.fi)
* Copernicus Sentinel-1 maps of floods in wake of Idai (Euroopan avaruusjärjestön (ESA) satelliittikuvia Idain tuomista tulvista Beiran ympäristössä[vanhentunut linkki] (englanniksi) (esa.int)
* Copernicus Sentinel-1 -aineistosta laadittuja tulva-alue karttoja (useita tilannekarttoja myös Beirasta kohti Zimbabwea) (englanniksi) (copernicus.eu)
* This shocking satellite image of Mozambique shows that an area the size of Joburg remains under water (Helena Wasserman, 20.3.2019) (englanniksi) (businessinsider.co.za)
* 3 Indian Navy ships reach cyclone-hit Mozambique, provide humanitarian assistance (21.3.2019: Intian laivasto tuo apua Beiran satamaan, sis. video) (englanniksi) (timesofindia.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cyclone Idai